丙庚歲苦貧戲題
作者：權德輿
朝代：唐

paragraphs: 清朝起藜牀，雪霜對枯籬。
家人來告予，今日無晨炊。
鹺醯一已整，薪炭固難期。
厚生彼何人，工拙各異宜。
間歲從使檄，親賓苦川馳。
雖非悖而[入]□，[與出]□□常相随。
吳門與南畝，頗亦持鎡基。
有時[遇豐年]□□□，歲計猶不支。
顏淵諒賢人，陋巷能自怡。
[中憶裴]□□□子野，泰然傾薄糜。
愧非古人心，戚戚愁[朝飢]□□。
[近]□古猶不及，太上那可希。
奈何時風扇，使[我正性]□□□衰。
巧智競憂勞，展轉生澆漓。
吾觀黃金[印]□，[未]□勝青松枝。
麤令有魚菽，豈復求輕肥。
顧慙[主家]□□拙，甘使羣下嗤。
如何致一杯，醉後無所知。